**Előterjesztés**

**Üllés Nagyközség Önkormányzatának Képviselő-testülete**

**2013. október 9-i tartandó ülésére**

**Tárgy:** Négyforrás Kft. tevékenységének bővítése

Tisztelt Képviselő-testület!

Tisztelt Képviselők!

A tavalyi év során a Forrás-4 Társulás által létrehozott Négyforrás Kft-t a társulás tagönkormányzatai megvásárolták, így Önkormányzatunk az egyik tulajdonosa a cégnek.

A Kft. jelenlegi tevékenysége a szennyvízszállításhoz, ártalmatlanításhoz kötődik.

E tevékenységi kör bővítése szükséges, tekintettel arra, hogy Forráskút Község Önkormányzata ezen Kft keretein belül kívánja ellátni a jövő évtől kezdődően a települési hulladékgazdálkodási közszolgáltatási feladatokat.

*2014. január 1-jétől csak az a gazdálkodó szervezet végezhet hulladékgazdálkodási közszolgáltatást, amely hulladékgazdálkodási közszolgáltatási engedéllyel, az Országos Hulladékgazdálkodási Ügynökség által kiadott minősítő okirattal, valamint a települési önkormányzattal a törvény hatálybalépését követően megkötött érvényes hulladékgazdálkodási közszolgáltatási szerződéssel rendelkezik. Ezen engedélyek, minősítések megszerzése érdekében szükséges a Kft. tevékenységi körének mielőbbi bővítése.*

A Társaság tevékenységi köreinek módosítása 2013. évtől kezdődően jelentősen egyszerűsödött, nem szükséges a társasági szerződésen, valamint a cégbíróságon keresztül vezetni ezeket a változtatásokat, elegendő a Nemzeti Adó-és Vámhivatal erre rendszeresített nyomtatványán keresztül — ügyfélkapun — bejelenteni a változástól számított 15 napon belül.

A tevékenységi kör módosítás a TEÁOR ’08 szerint:

|  |  |  |
| --- | --- | --- |
| Főtevékenység: | 37.00 | Szennyvíz gyűjtése, kezelése |
| Felvételre kerülő tevékenységek: |  |  |
|  | 38.11 | Nem veszélyes hulladék gyűjtése |

Az önkormányzatot, mint tulajdonost a polgármester képviseli a Társaság döntéshozó taggyűlésében.

Kérem a Tisztelt Képviselőket az előterjesztés megtárgyalni, a határozati javaslatot elfogadni szíveskedjenek!

Ü l l é s, 2013. október 7.

Nagy Attila Gyula

polgármester

**HATÁROZATI JAVASLAT**

Üllés Nagyközség Önkormányzata megtárgyalta a Négyforrás Kft. tevékenységének bővítéséről szóló előterjesztést és a következő határozatot hozta.

A Képviselő-testület egyet ért a Négyforrás Kft. tevékenységi körének bővítésével az alábbiak szerint:

|  |  |  |
| --- | --- | --- |
| **Felvételre kerülő tevékenységek:** | | |
|  | 38.11 | Nem veszélyes hulladék gyűjtése |

Felelős: Nagy Attila Gyula polgármester

Határidő: azonnal.

A határozatról értesül:

1)Nagy Attila Gyula polgármester jegyző

2)Dr. Sugár Anita jegyző

3) Gazdálkodás

4)Irattár